32003D0380
L 131/18
JURNALUL OFÍCIAL AL UNIUNII EUROPENE
DECIZIA COMISIEI
din 22 mai 2003
de acordare Suediei a unei derogări de la Directiva 64/433/CEE a Consiliului și de stabilire a problemelor de sănătate echivalente care trebuie respectate în ceea ce privește tranșarea cărnii proaspete
[notificată cu numărul C(2003) 1635]
(Text cu relevanță pentru SEE)
(2003/380/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 64/433/CEE a Consiliului din 26 iunie 1964 privind problemele de sănătate în domeniul schimburilor intracomunitare de cărnuri proaspete (1), astfel cum a fost modificată ultima dată prin Directiva 95/23/CE (2), în special articolul 13,
întrucât:
(1)
În conformitate cu articolul 18 alineatul (3) din Directiva 72/462/CEE a Consiliului (3), astfel cum a fost modificată ultima dată prin Regulamentul CE nr. 1452/2001 (4), la 28 ianuarie 1991 s-a adoptat o decizie de autorizare a tranșării la cald a carcaselor de bovine și de porcine în condiții speciale în unele unități din Suedia.
(2)
Suedia a aderat la Comunitatea Europeană la data de 1 ianuarie 1995. În consecință, Directiva 72/462/CEE nu mai este baza juridică corespunzătoare pentru o decizie care autorizează tranșarea la cald. Este deci necesar să se adopte o nouă decizie în conformitate cu Directiva 64/433/CEE.
(3)
Prin scrisoarea din data de 15 iulie 2002, autoritățile suedeze au prezentat Comisiei o cerere de derogare de la alineatul (46) litera (d) din anexa I la Directiva 64/433/CEE pentru tranșarea cărnii proaspete de bovine și de porcine. Această cerere propune condiții de sănătate cel puțin echivalente cu cele stabilite de prezentul alineat.
(4)
Măsurile prevăzute de prezenta decizie sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
Fără a aduce atingere alineatului (46) litera (d) din anexa I la Directiva 64/433/CEE, Suedia poate autoriza tranșarea cărnii proaspete de bovine și de porcine în condițiile prevăzute de anexa la prezenta decizie.
Articolul 2
Prezenta decizie se adresează statelor membre.
Adoptată la Bruxelles, 22 mai 2003.